
УНИВЕРЗИТЕТ У ПРИШТИНИ СА ПРИВРЕМЕНИМ СЕДИШТЕМ У КОСОВСКОЈ МИТРОВИЦИ

101128065 — SPHERE — ERASMUS-EDU-2023-CBHE
РАСПИСУЈЕ 
КОНКУРС ЗА ОБАВЉАЊЕ СТРУЧНЕ
ПРАКСЕ 
У ОКВИРУ
ERASMUS + ПРОЈЕКТА SPHERE
НА УНИВЕРЗИТЕТУ У МАРИБОРУ, СЛОВЕНИЈА


                                         
Конкурс је отворен за студенте основних студија  Факултета техничких наука у Косовској Митровици, студијски програм Друмски саобраћај и транспорт.   
Трајање стручне праксе: 14 (четрнаест) дана, односно 12 дана за праксу + 2 дана за путовање.
   Број места: 2 студента.
[bookmark: _Hlk87253739]Реализација стручне праксе: летњи семестар школске 2026/27 године од 8. до 19. марта 2027. године, на рачунајући дане за путовање.
Износ стипендије: у висини стварних трошкова смештаја до максималног износа од 113 еура за ноћење и 55 еура за дневницу, максималан износ за исплату је за 14 дана и 13 ноћи укупно по студенту. Укупан износ биће умањен за одговарајући порез према законима Републике Србије. Студент ће добити и једнократну накнаду путних трошкова у висини стварних трошкова до максималног износа од 196 еура.
    Трошак обавезног здравственог осигурања у току трајања мобилности није покривен стипендијом у оквиру програма Еразмус+, те ови трошкови падају на терет студента.

    Наведена стипендија добија се искључиво уколико се стручна пракса обави физички на поменутој институцији. 

   Обавезна документација за пријаву:
Пријавни формулар са биографским подацима (линковано),
Уверење о положеним испитима и потврда да је кандидат студент Факултета техничких наука – из студентске службе Факултета,             
   Мотивационо писмо на енглеском језику, потписано (1 страница),             
   Биографија на енглеском језику (препорука: користити Europass формат),	 
Сертификат о познавању енглеског језика* (линковано) - потписује наставник енглеског језика на Факултету,
Сагласност о прикупљању и обради података о личности (линковано) и 
Скенирана прва страница пасоша (са фотографијом).

*Захтеван ниво познавања енглеског језика – најмање B2.
Непотпуна документација неће бити разматрана.

Пријава:
Сва документа можете послати електронским путем на valentina.draskic@pr.ac.rs или их донети лично у Ректорат радним данима од 08:00 до 14:00 часова.
Контакт особа за пријаву и информације: Валентина Драшкић, Служба за међународну сарадњу (valentina.draskic@pr.ac.rs, 028422340).
Селекција студената  биће извршена по формули просечна оцена + број ЕСПБ бодова кроз број година студирања.
У случају да студенти након примењене формуле имају исти број бодова предност ће бити дата на основу мотивационог писма.

 Рок за слање докумената: до попуне места

Након селекције студената:
Са изабраним кандидатима биће закључени уговори о финансирању. Изабрани кандидати ће бити у обавези да након спроведене мобилности доставе следећу документацију: 
· рачун за смештај, 
· рачуне и карте за превоз, 
· потрду са институције домаћина о обављеној стручној пракси.

Након успешно завршене стручне праксе, студенти ће од институције домаћина добити сертификат о обављеној мобилности.

